**ΟΔΗΓΙΕΣ ΓΙΑ ΤΟΥΣ ΑΝΑΠΛΗΡΩΤΕΣ/ΤΡΙΕΣ ΕΚΠΑΙΔΕΥΤΙΚΟΥΣ**

1. Οι αναπληρωτές/τριες εκπαιδευτικοί την Τετάρτη 8-1-2025 και την Πέμπτη 9-1-2025, θα  **προσέρχονται για ανάληψη υπηρεσίας απευθείας στη σχολική μονάδα** **τοποθέτησής τους, (οι προσληφθέντες σε ομάδες σχολείων μπορούν να αναλάβουν είτε σε αυτό με τις περισσότερες ώρες είτε σε ένα εξ αυτ’ων εφόσον οι ώρες είναι ίδιες), προσκομίζοντας τα απαραίτητα δικαιολογητικά.** Η ανάληψη υπηρεσίας θα πρέπει να ολοκληρώνεται μέχρι ώρα 14:00 της εκάστοτε ημέρας.

***Όσοι/ες αναπληρωτές/ριες τοποθετηθούν σε Εσπερινό σχολείο θα ενημερωθούν εγκαίρως από τη ΔΔΕ Ηλείας για το που θα αναλάβουν υπηρεσία.***

**3**. Με την κατάθεση των δικαιολογητικών από τον/την αναπληρωτή/τρια εκπαιδευτικό και την ψηφιακή σήμανση ανάληψης υπηρεσίας στο MySchool από τον Διευθυντή της σχολικής μονάδας, ενεργοποιείται η δυνατότητα σύναψης ψηφιακής σύμβασης. **Οι αναπληρωτές/τριες θα πρέπει να εισέλθουν στο anaplirotes.gov.gr με τη χρήση των ατομικών τους κωδικών στο taxisnet** να **συνάψουν ψηφιακή σύμβαση**. Απαιτείται πρόσβαση στο Διαδίκτυο από φορητή ή σταθερή συσκευή.

**4**. Με τη σύναψη της ψηφιακής σύμβασης, οι αναπληρωτές/τριες **θα ενημερωθούν με μήνυμα sms εντός 48 ωρών,** για τη λήψη έγκυρου ψηφιακού αντιγράφου της σύμβασής τους το οποίο θα είναι διαθέσιμο στην εφαρμογή anaplirotes.gov.gr και θα περιέχει ενσωματωμένη την προηγμένη ψηφιακή σφραγίδα του Υπουργείου Παιδείας και Θρησκευμάτων.

**Δικαιολογητικά πρόσληψης για αναπληρωτές/τριες εκπαιδευτικούς**

**Οι προσλαμβανόμενοι/ες αναπληρωτές/τριες** **εκπαιδευτικοί** σε σχολικές μονάδες της Διεύθυνσης ΔΕ Ηλείας, **προσέρχονται για ανάληψη υπηρεσίας απευθείας στη σχολική μονάδα** **τοποθέτησής τους**, από την Τετάρτη 8/1/2025 και την Πέμπτη 9/1/2025, **προσκομίζοντας** την ίδια ημέρα, τα παρακάτω **δικαιολογητικά**:

1. ΒΕΒΑΙΩΣΗ ΑΠΟΓΡΑΦΗΣ ΑΠΟ ΤΟΝ ΕΦΚΑ ΑΠΟ ΟΠΟΥ ΘΑ ΠΡΟΚΥΠΤΟΥΝ :

το Α.Φ.Μ, το ΑΜΚΑ και το Α.Μ.Α

1. **Αντίγραφα των δικαιολογητικών των τυπικών προσόντων ένταξης στον κλάδο**: (**Φωτοαντίγραφο πτυχίου**). Σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου.

* **Μεταπτυχιακοί τίτλοι σπουδών**  (σε περίπτωση ξενόγλωσσου τίτλου να προσκομισθούν επιπλέον : α. μετάφραση, β. αναγνώριση ΔΟΑΤΑΠ).
* **Σεμινάριο 400 ωρών Ειδικής Αγωγής** (Βεβαίωσης παρακολούθησης αν υπάρχει και μόνο σε περίπτωση πρόσληψης από τον πίνακα Ειδικής Αγωγής)

1. Φωτοτυπία δελτίου **Αστυνομικής Ταυτότητας**
2. **Γνωμάτευση παθολόγου ή γενικού ιατρού** , πρωτότυπη, είτε του δημοσίου είτε ιδιώτη (**του τελευταίου τρίμηνου)**  (η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.- Ε.Β.Π. να ασκήσει υποστηρικτικά καθήκοντα αντίστοιχα).**Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ηςμισθοδοσίας
3. **Γνωμάτευση ψυχιάτρου**, πρωτότυπη, είτε του δημοσίου είτε ιδιώτη (**του τελευταίου τρίμηνου)**  (να πιστοποιείται η υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα ή του μέλους Ε.Ε.Π.- Ε.Β.Π. να ασκήσει υποστηρικτικά καθήκοντα αντίστοιχα.**Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ηςμισθοδοσίας
4. **Πιστοποιητικό Στρατολογίας τύπου Α** (Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της υπηρεσίας μας)
5. Φωτοτυπία **1ης σελίδας  βιβλιαρίου Τραπέζης** (κατά προτίμηση Εθνικής)  με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).
6. **Βεβαιώσεις προϋπηρεσίας.**

Οι βεβαιώσεις προϋπηρεσίας που είναι ήδη καταχωρημένες στο Ο.Π.ΣΥ.Δ.(Ολοκληρωμένο Πληροφοριακό Σύστημα Διαχείρισης Προσωπικού Πρωτοβάθμιας και Δευτεροβάθμιας Εκπαίδευσης) δεν προσκομίζονται. Όσοι έχουν βεβαίωση Προϋπηρεσίας από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν, η σχέση εργασίας, το ωράριο (πλήρες, ή μειωμένο), το υποχρεωτικό πλήρες ωράριο σε περίπτωση εργασίας με μειωμένο ωράριο διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς και αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.

1. **Αναλυτική Κατάσταση Ενσήμων** (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ).
2. **Πιστοποιητικό Οικογενειακής Κατάστασης** ΜΟΝΟ για τους έγγαμους με τουλάχιστον ένα τέκνο (μπορεί να εκτυπωθεί μέσω της Κεντρικής  Διαδικτυακής Πύλης της Δημόσιας Διοίκησης «ΕΡΜΗΣ» <http://www.ermis.gov.gr>)
3. **Βεβαίωση** φοίτησης σπουδάζοντος ή βεβαίωση υπηρετούντος στρατιωτική θητεία τέκνου σε περίπτωση που υπάρχουν.

**ΠΡΟΣΟΧΗ: 1.** *Στη σχολική μονάδα που θα παρουσιαστείτε για να αναλάβετε υπηρεσία θα πρέπει να συμπληρώσετε τα σχετικά έγγραφα (παρέχονται από την υπηρεσία) που απαιτούνται για την πρόσληψη σας, όπως Υπεύθυνες Δηλώσεις κ.α.*

**2.** *Μετά την δήλωση ανάληψης υπηρεσίας στο myschool από το διευθυντή/τρια της σχολικής μονάδας τοποθέτησης ,* ***θα πρέπει να κάνετε αποδοχή της σύμβασης στο anaplirotes.gov.gr******(30-45 λεπτά μετά την δήλωση στο myschool και οπωσδήποτε μέχρι ώρα 14:00)***

**Συστήνεται να έχετε στη διάθεσή σας τους ατομικούς κωδικούς taxisnet.**

**Επιπλέον**

1. όσοι κατέχουν μεταπτυχιακό, που δεν είναι απαραίτητο προσόν διορισμού (Ειδική Αγωγή), καταθέτουν αίτηση αναγνώρισης συνάφειας μεταπτυχιακού.
2. Όσοι κατέχουν Μεταπτυχιακό τίτλο σπουδών από το ΕΑΠ ή τίτλους (μεταπτυχιακούς) που έχουν αποκτηθεί στο εξωτερικό να μπαίνουν στην ιστοσελίδα ptyxia.gov και να αναζητούν το πτυχίο τους.

**2)** αίτηση αναγνώρισης προϋπηρεσίας με συνημμένα δικαιολογητικά

**3)** αίτηση μείωσης ωραρίου με συνημμένα δικαιολογητικά , αν έχετε

* α) προϋπηρεσία πάνω από 72 μήνες,
* β) τέκνο μικρότερο των 2ετών, εφόσον δεν έχετε κάνει χρήση της άδειας ανατροφής

**Η προσκόμιση όλων των δικαιολογητικών είναι απαραίτητη την ημέρα ανάληψης υπηρεσίας καθώς χωρίς όλα τα απαραίτητα δικαιολογητικά δεν μπορείτε να αναλάβετε υπηρεσία σύμφωνα με την κείμενη νομοθεσία.**